钦定古今图书集成/明伦汇编/人事典/第060卷 > 《偶然作二首》王维
## 钦定古今图书集成/明伦汇编/人事典/第060卷 > 《偶然作二首》王维

赵女弹《箜篌》，复能《邯郸舞》。夫婿轻薄儿，斗鸡事齐主。
黄金买歌笑，用钱不复数。许史相经过，高门盈四牡。
客舍有儒生，昂藏出邹鲁。读书三十年，腰下无尺组。
被服圣人教，一生自穷苦。

又

老来懒赋诗，惟有老相随。宿世谬词客，前身应画师。
不能舍馀习，偶被世人知。名字本皆是，此心还不知。